alexandrainst/scandi-wiki huggingface dataset:
Platycerus cribripennis

Platycerus cribripennis er en bille som tilhører familien hjortebiller (Lucanidae). Larvene utvikler seg i morken ved.

Utseende 
En forholdsvis liten (ca. 12 millimeter), avlang, matt svart hjortebille. Hos denne arten er det ingen metallglans, den er matt svart. Kroppen er litt flattrykt, og er fint og litt spredt punktert, dekkvingene har en læraktig overflate. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende, hos hannene omtrent så lange som hodet og dermed større enn hos de fleste andre Platycerus-artene.

Levevis 
Larvene utvikler seg i råtnende trevirke av ulike løvtrær, de voksne billene besøker av og til blomster.

Utbredelse 
Arten er utbredt i California .

Systematisk inndeling  

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hjortbiller, Lucanidae
 Underfamilien hjortebiller (Lucaninae)
 Blåhjorter, slekten Platycerus O.F. Müller, 1764
 Platycerus cribripennis van Dyke, 1928

Referanser

Eksterne lenker 
 
 
 Bilde av arten

Hjortebiller
Biller formelt beskrevet i 1928
Californias fauna
USAs insekter
Inditex

Inditex (Industria de Diseño Textil, S.A.) er et spansk tekstil- og konfeksjonskonsern.

Inditex ble grunnlagt i 1985 av Amancio Ortega, som i 1975 med sin daværende ektefelle Rosalia Mera startet den første forretningen i Inditex-detaljhandelsselskapet Zara.

Inditex har sitt hovedkontor i La Coruña i Spania.

Litteratur 
 Svenska Dagbladet Näringsliv side 20 19 november 2012
 Xabier Blanco og Jesús Salgado: Amancio Ortega, de null en Zara: El primer libro de investigación sobre el imperio Inditex, Esfera de los Libros, 2004, ISBN 978-84-9734-167-7

Selskaper etablert i 1985
Spanske selskaper
La Coruña (provins)
Bjørn Maars Johnsen

Bjørn Maars Johnsen (født 6. november 1991) er en norsk-amerikansk fotballspiller som spiller for den kanadiske klubben CF Montréal.

Rosenborg
24. august 2019 ble han lånt ut til Rosenborg fra AZ Alkmaar. Lånet gjelder ut sesongen 2019.

Den 1. september 2019 fikk han sin Eliteserie-debut for Rosenborg mot Vålerenga. Han scoret sine to første mål i Eliteserien 14. september 2019 i Rosenborgs hjemmekamp mot Lillestrøm.

Landslaget
30. mai 2017 ble han tatt ut i sin første landslagstropp for  i kampene mot  (10. juni) og  (13. juni).

10. juni 2017 fikk han sin første landskamp for  mot .

2. juni 2018 scoret han sitt første landslagsmål for  mot .

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere fra USA
Fotballspillere for Vålerenga Fotball
Fotballspillere for FK Tønsberg
Fotballspillere for CD Atlético Baleares
Fotballspillere for Atlético Clube de Portugal
Fotballspillere for PFC Litex Lovetj
Fotballspillere for Heart of Midlothian FC
Fotballspillere for ADO Den Haag
Fotballspillere for AZ Alkmaar
Fotballspillere for Ulsan Hyundai FC
Fotballspillere for Montreal Impact
Norske fotballspillere i Spania
Norske fotballspillere i Portugal
Norske fotballspillere i Bulgaria
Norske fotballspillere i Skottland
Norske fotballspillere i Nederland
Norske fotballspillere i Sør-Korea
Norske fotballspillere i USA
Personer fra USA av norsk opphav
Personer fra New York City
Nordmenn født i USA
Fødsler i 1991
Angels (Køhn/Johansen-album)

Angels er et musikkalbum med Sigurd Køhn og Nils-Olav Johansen. Albumet ble utgitt i 2003.

Sporliste
 «Destiny Song» (Sigurd Køhn)
 «Sandelphone» (S. Køhn/H. Køhn)
 «Forgivness, An Alibi» (S. Køhn/H. Køhn)
 «Shadows» (Heidi Køhn)
 «Dance» (S. Køhn/H. Køhn)
 «Mercurial Love» (Johansen/H. Køhn)
 «Tang Tambourine» (S. Køhn/H. Køhn)
 «Supposed to Do» (S. Køhn/H. Køhn)
 «Angel» (Jimi Hendrix)
 «Daddy Fonk» (Roy Powell)
 «Purple Angel» (Sigurd Køhn)

Medvirkende

Musikere
 Sigurd Køhn - saksofoner, klarinett, låtskriver, produsent, arrangement 
 Nils-Olav Johansen - vokal, gitarer, låtskriver, co-produsent, arrangement 
 Harald Johnsen - bass
 Jarle Vespestad - trommer, perkusjon
 Roy Powell - piano, låtskriver 
 Hallgrim Berg - gitarer 
 Jarle Bernhoft - rytmegitar, kor
 Stein Austrud - synth 
 Ole Jørn Myklebust - trompet, flygelhorn 
 Erlend Gjerde - trompet, arrangement
 Jørgen Gjerde - trombone
 Even Kruse Skatrud - trombone, flugabone 
 Jørgen Munkeby - bassklarinett, fløyte 
 Ole Petter Hansen Chylie - perkusjon
 Heine Totland - vokal, kor 
 Torbjørn A. Raae - kor
 Nils Christian Fossdal - kor 
 Freddy Dahl - kor
 Solveig Slettahjell - kor 
 Hallgrim Bratberg - kor

Øvrige medvirkende
 Heidi Køhn - låtskriver 
 Vidar Lunden - tekniker, miksing
 Terje Gewelt - tekniker 
 Mikkel Schille - mastering 
 Johs. Bøe - fotograf

Eksterne lenker
 Angels

Musikkalbum fra 2003
Sigurd Køhn-album
Nils-Olav Johansen-album
Linux Security Modules

Linux Security Modules (LSM) er et rammeverk som tillater Linuxkjernen å støtte et mangfold av datasikkerhetsmodeller uten å favorisere noen enkelt implementasjon. Rammeverket er lisensiert under GNU General Public License og ble standard i versjon 2.6 av Linuxkjernen. AppArmor, Security-Enhanced Linux, Smack, TOMOYO Linux og Yama er for tiden de aksepterte moduler i kjernen.

Eksterne lenker
 Kildekode og prosjekt-statistikk

Linuxkjernen
Maxvorstadt

Maxvorstadt er bydistrikt nr. 3 i Bayerns hovedstad München. 

I Maxvorstadt finnes museumskvartalet Kunstareal München, med blant annet de tre billedmuseene Alte Pinakothek, Neue Pinakothek og Pinakothek der Moderne.

.

München
Calshot

RNAS Calshot var under første verdenskrig Royal Navys base for sjøfly og flybåter. Den opererte hovedsakelig som en eksperimentell base og stasjon for opplæring av personell, men var også ubåtbase og base for fregatter som eskorterte konvoier.

Den lå på  enden av Calshot Spit i Southampton havn, skjermet av fastlandet i vest, nord og øst, og Isle of Wight noen få mil sør på den andre siden av Solent.

Historie

Royal Flying Corps 
Stasjonen ble opprinnelig etablert 29. mars 1913 av Royal Flying Corps (RFC), som Calshot Naval Air Station for å teste sjøfly for Royal Flying Corps Naval ing. Det første flyet til å bruke basen var en Sopwith Bat Boat. En av de første bygningene som ble bygget - Sopwith Hangar - er fortsatt i bruk i den dag i dag.

Royal Naval Air Service 
I juli 1914 opprettet Royal Navy  en avdeling her, kalte den for Royal Naval Air Service (RNAS), og tok over Calshot-basen og dens opplæringsfunksjoner. Etter begynnelsen på Første verdenskrig ble stasjonens funksjoner utvidet til å eskortere skipstrafikken i den engelske Kanal. Flere typer fly-båter og sjøfly ble stasjonert, inkludert Wight Seaplane.  Calshot ble også brukt til trening av observatør i å operere drager ballonger og luftskip og Short184.

I 1917 ble treningen utvidet til å omfatte opplæring på marinens sjøfly. Opplæringen foregikk på skolen i nærheten av Lee-on-the-Solent. En stor bygge på Calshot ble deretter bygget og nye bygninger, kontorer og verksteder ble oppført av Henry Boot Ltd. I den største hangar – Sunderland Hangar – holder nå Calshot Activities Centre til.Her er det både klatrevegg og sykkelbane.

I 1918 ble det i Felixstowe gitt opplæring i bruk av både flybåter og sjøfly, og sammen klarte disse å logge over  9 000 timers patruljetjeneste i en tre-måneders periode. Av 42 ubåter som ble observert, ble 3 senket.

Royal Air Force 
1. april 1918 ble RFC og RNAS slått sammen og dannet Royal Air Force (RAF) og stasjonen ble hovedkvarteret til en RAF-avdeling. med tre fly stasjonert.

Etter krigen ble stasjonen basen til RAF School of Naval Co-operation and Aerial Navigation, og den 5. februar 1922 omdøpt til RAF Calshot.

Referanser

Royal Air Force
Jan Kalleberg

Jann Halvor Kalleberg (født 21. mai 1952) er en norsk tidligere styrkeløft-utøver, som konkurrerte for Groven Atletklubb og Oslo Power Club (senere Oslo Styrkeløftklubb).

Kallebergs beste øvelse var markløft. Før det første offisielle styrkeløft-NM i 1974 var norgesrekorden i markløft i klasse -110 kg på 301 kg, tilhørende Odd Bjørnstad fra Løten. Under dette NM løftet både Kalleberg og Arild Busterud over den gamle rekorden flere ganger. Busterud trakk det lengste strået med 312,5 kg, mens Kalleberg ble stående med 305 kg. Kalleberg kom imidlertid sterkere tilbake.

Senere samme år, under Norges Styrkeløftforbunds julestevne 14. desember 1974, satte Kalleberg ny verdensrekord i markløft i klasse -100 kg, da han løftet 310 kg. Året etter, under styrkeløft-NM i Brumunddal i mars 1975, økte han sin egen verdensrekord i samme klasse til 320 kg.

Kalleberg arbeidet for øvrig som ressurslærer i Osloskolene, i et såkalt "brannkorps" som rykket ut til skoler hvor det var behov for ekstra hjelp (for eksempel ved mobbing eller for å hjelpe rullestolbrukere). Han var en av fire i "brannkorpset" sammen med ishockey-spilleren Jim Marthinsen, bokseren Kenneth Aas og styrkeløfteren Sverre Nyhus.

Nasjonale resultater og meritter i styrkeløft http://styrkeloft.no/gammel/files/historikk/

NM i styrkeløft

Lag-NM i styrkeløft

Øvrige nasjonale styrkeløftstevner

Internasjonale resultater og meritter i styrkeløft

Nordisk mesterskap i styrkeløft

EM i styrkeløft

VM i styrkeløft

Rekorder i styrkeløft

Referanser 

Norske styrkeløftere
Fødsler i 1952
Livets gleder

Livets gleder (originaltittel: Daughters of Pleasure) er en amerikansk romantisk komedie fra 1924 med Marie Prevost  og Monte Blue i hovedrollene.

Medvirkende
 Marie Prevost - Marjory Hadley
 Monte Blue - Kent Merrill
 Clara Bow - Lila Millas
 Edythe Chapman - Mrs. Hadley
 Wilfred Lucas - Mark Hadley

Referanser

Eksterne lenker 
 

Sort-hvitt-filmer
Stumfilmer fra USA
Filmer fra 1924
Kjønnsroller

Se også Kjønnsrolleteorien

Kjønnsroller er normer og forventninger som stilles til mennesker knyttet til hvilket kjønn de er. Det kan blant annet være forventninger til hvilken interesser, klær, oppførsel og arbeidsoppgaver de ulike kjønnene skal ha. Familie, venner, religion og skoler kan påvirke hvordan forventningene er. Media, film og hvilket miljø en er vokst opp i har også innflytelse på kjønnsrollene. Ulike kulturer har forskjellige oppfattninger og normer om hvordan kjønnsroller skal være. Kjønnsroller kan i tillegg lett bli fordommer om hvordan en mann og kvinne sin væremåte skal være. Enkelte synes kjønnsroller kan være diskriminerende og urettferdig om de er en hindring.

I mange kulturer er leker, klær, hårfrisyrer og farger kjønnsdelt. Kjønnsdelingen blir gjerne lært bort til barn allerede i ung alder. Det er ikke uvanlig at foreldre og andre bekjente kjøper kjønnsdelte farger til barna sine. Per i dag i Vesten er det mest vanlig at det blir kjøpt rosa til jenter og blå til gutter. Kjønnsroller har alltid endret seg med tidene. For hundre år siden var småbarn kledd i kjønnsnøytrale klær, farge og hårfrisyrer i Vesten. I 1910 ble det viktig å signalisere hvilket kjønnstilhørighet en hadde med klær. Da var normen rosa for gutter og blå for jenter, men i senere tid ble det motsatt. Årsaken til hvorfor det senere ble motsatt er fremdeles uklart.

Forventninger knyttet til kjønn har blant annet påvirket valgene mange tar senere i livet. Det kan for eksempel være hvilken vei en velger å gå i yrkeslivet.

Yrker som blir ansett som typiske kvinneyrker er før- og grunnskolelærer, sykepleier, rengjøringspersonal og sekretær. Det som blir ansett som typiske manneyrker er håndverkere, bygge- og anleggsarbeidere, sjåfører og ingeniører ifølge Statistisk sentralbyrås rapport.

 TV & Film 
TV-serien «Født i feil kropp» har blant annet blitt kritisert av Skeiv Ungdom for å bekrefte kjønnsstereotypiske roller i stedet for å utfordre dem og mener at å ikke følge de tradisjonelle kjønnsrollene knyttet til kjønnet en har kan få en til å lure på om man er transperson på grunn av seriens fremstillinger. I tillegg ble serien kritisert for mangel av et større mangold.

Både filmen Mrs. Doubtfire og Tootsie handler om menn som kler seg ut som kvinner og tar på seg den kvinnelige kjønnsrollen av ulike grunner. I Mrs. Doubtsfire gjør den mannlige hovedkarakteren det for å kunne treffe barna sine igjen etter en skilsmisse, mens i Tootsie gjør hovedpersonen det for å få seg en rolle i operaen.

 Se også 
 Hijra
 Tredje kjønn
 Norm

 Referanser 

 Eksterne lenker 
 «kjønnsroller», fra Store norske leksikon''

Sosiologi
Sosialpsykologi
Mathias Loftesnes

Mathias Loftesnes (født 1989) er en norsk tidligere volleyballspiller.

Karriere 
Sommeren 2013 signerte Loftesnes for den belgiske eliteklubben Aase-Lennik. Etter en sesong i Belgia, signerte han i stedet for tsjekkiske CEZ Karlovarsko. Sommeren 2015 returnerte Loftesnes til Førde, og ble en del av satsingen "Nye Førde", blant annet sammen med Lars Fredrik Tvinde. Sesongen 2015/16 tok Førde The Double i norsk volleyball, med seier både i cupen og i sluttspillet. Med 174 poeng ble Loftesnes klubbens toppscorer. Kun Sigurd Festøy fra NTNUI endte over ham på eliteseriens toppscorerliste. Sesongen 2016/17 bidro Loftesnes sterkt til at Førde på ny vant serien. Med 198 poeng tok han fjerde flest i eliteserien, men var med suveren margin den kantspilleren som tok flest poeng. Også i sesongen 2018/19 ble Loftesnes toppscorer for Førde. Med sine 160 poeng endte han på sjetteplass på toppscorerlisten for Mizunoligaen. Førde vant Mizunoligaen 2018/19 etter to 3-0 seiere mot Randaberg i seriefinalen. I April 2019 kunngjorde Loftesnes at sesongen 18/19 ble hans siste som toppspiller.

Referanser

Eksterne lenker 
 Prøver seg på nytt proffeventyr - NRK
 No vender proffane heim - NRK
 Toppscorerliste eliteserien sesongen 15/16

Norske volleyballspillere
Kristoffer Østvik

Kristoffer Alstad Østvik (født 1995) er en norsk volleyballspiller. Sesongen 2021/22 spilte han i eliteserien for Tromsø

Karriere 
Østvik er fra Tromsøs egen ungdomsavdeling. Sesongen 11/12 debuterte han i eliteserien, og scoret i alt 13 poeng den sesongen. Sesongen etter var han tross sin unge alder en viktig spiller for Tromsø, og scoret 119 poeng i eliteserien. Sommeren 2013 økte klubben satsingsnivået. Det ga resultater, og kommende sesong sikret de sin niende kongepokal, med Østvik som midtspiller i cupfinalen. Totalt scoret Østvik 164 poeng i eliteserien sesongen 13/14. Sesongen 14/15 endte med 119 poeng for Østvik, som nå var omskolert til diagonalspiller. Laget kom til en ny cupfinale, men tapte for Nyborg med 0-3. Også i serien og sluttspillet vant laget sølv i 14/15-sesongen. I 2015/16 tok Østvik 157 poeng, tredje flest i eliteserien. Han var en viktig årsak til at Tromsø klarte å reise seg etter en svak seriestart, sikre fjerdeplassen i grunnserien, og dermed kvalifisere seg til semifinale i sluttspillet. I 2016/17-sesongen tok Østvik hele 223 poeng, nest flest i eliteserien. Han var også sterkt delaktig i at Tromsø på ny vant cupen i januar 2017. I 2021/22 tok Østvik igjen tredje flest poeng i Mizunoligaen med 227, i en sesong hvor Tromsø endte på fjerdeplass.

Karrierestatistikk

Klubb

Referanser

Eksterne lenker 
 www2.poengliga.no

Norske volleyballspillere
Fødselsdato ikke oppgitt
Andrea Romani

Andrea Romani (født 25. mai 1999) er en italiensk mellomdistanseløper. Hans fremste meritt til nå er sølv på 800 meter i Ungdoms-EM i friidrett 2016.

Idrettskarrière 
2014
I juni 2014 satte Romani ny italiensk U16-rekord på 600 meter, med tiden 1:22,31 (raskeste tid som er målt elektronisk). Han satte også ny italiensk U16-rekord på 1000 meter innendørs i desember 2014, med tiden 2:32,46.

2015
Romani satte italiensk U16-rekord på 800 meter i 2015, med tiden 1:50,16.

2016
I det italienske mesterskapet i friidrett innendørs 2016 (senior) kom Romani på 3.-plass på 800 meter, med tiden 1:51,81, som var ny italiensk U18-rekord. Han kom på 2.-plass på 800 meter i det italienske ungdomsmesterskapet utendørs, bak Simone Barontini.

Den 17. juli kom han på 2.-plass på 800 meter i Ungdoms-EM i friidrett 2016, bak britiske George Mills. Her vant Italia 1000 meter medleystafett, der Romani løp sammen med Lorenzo Paissan, Mario Marchei og Alessandro Sibilio.

Referanser

Eksterne lenker 
 
  Profil hos FIDAL
  Profil hos det europeiske friidrettsforbundet 
  Profil hos All-Athletics 
  Profil hos Tilastopaja

Italienske mellomdistanseløpere
Ungdomseuropamestere i friidrett
Fødsler i 1999
Ellen-Birgitte Winther

Ellen-Birgitte Winther (født 20. februar 1976) er en norsk skuespiller.

Winther er utdannet ved Statens Teaterhøgskole i Oslo og har tidligere jobbet ved forskjellige teaterscener i Norge. Hun er for tiden ved Det Norske Teatret.

Hun er gift med skuespiller Frode Winther som også har hatt roller i Kaptein Sabeltann-universet. Hun spilte en av hovedrollene i TV-serien Valkyrien fra 2017 og ble nominert til Gullruten 2017 for beste kvinnelige skuespiller for rollen.

I de senere år har hun medvirket i den prisbelønte NRK-serien Magnus, Heksejakt og i TWIN.

Referanser

Eksterne lenker 
 

Skuespillere i Kaptein Sabeltann
Norske skuespillere
Rolf Larsen (vektløfter)

Rolf Larsen (født 10. desember 1948), også kalt «Mumien fra Moss», er en norsk tidligere utøver i idrettene vektløfting og styrkeløft.

Larsen begynte å trene med vekter i 1972. Han og en kamerat ble enige om å melde seg inn i Moss Vektløfterklubb, som på daværende tidspunkt nettopp var startet. I starten trente han bare sammen med andre nybegynnere, før han etter hvert utmerket seg. Bare fire år senere representerte han Norge under OL i 1976.

Resultater og meritter i vektløfting

NM i vektløfting

Junior-NM i vektløfting

Nordisk mesterskap i vektløfting

EM i vektløfting 

 * Norgesrekord

VM i vektløfting

OL i vektløfting

Resultater og meritter i styrkeløft http://en.allpowerlifting.com/lifters/NOR/Larsen-Rolf-7240/

NM i styrkeløft 

 * Norgesrekord

Lag-NM i styrkeløft

Nordisk mesterskap i styrkeløft

EM i styrkeløft

VM i styrkeløft

Veteran-EM i styrkeløft

Veteran-VM i styrkeløft

Referanser

Eksterne lenker 

Norske vektløftere
Norske styrkeløftere
Deltakere for Norge under Sommer-OL 1976
Vektløftere under Sommer-OL 1976
Dornier Do 18

Dornier Do 18 var en utvikling av Do 16 flybåt. Den ble utviklet for Luftwaffe, men Lufthansa fikk fem fly og brukte disse for tester mellom Azorene og det nordamerikanske kontinentet i 1936, og på Lufthansas postrute over Sør-Atlanteren fra 1937 til 1939.

Den 27. - 29. mars 1938 gjennomførte en "Do 18 W" en non-stop flyvning på (8 390 km fra Devon til Caravelas i Brasil.

Spesifikasjoner (G-1)

Eksterne lenker 
 Wings Palette-fargelegging

Sjøfly
Fly fra andre verdenskrig
Tomotors propelldrevne luftfartøy
Rekognoseringsfly
Transportfly
Luftwaffe (Wehrmacht)
Dornier-luftfartøy
Øyeblikk (Rita Eriksen-album)

Øyeblikk er et musikkalbum med Rita Eriksen. Albumet ble utgitt i 2014.

Sporliste
 «Heim» (Rita Eriksen/Karla Bonoff)
 «Der ingenting skjer» (Rita Eriksen)
 «Djupe arr» (Rita Eriksen/Buddy Mondlock/Richard Evans)
 «Øyeblikk» (Rita Eriksen/Frank Eriksen/Leif Johansen)
 «Hu e ikkje lenger di» (Rita Eriksen/Ingvar Hovland)
 «Bevar meg» (Rita Eriksen)
 «Så fine du va» (Rita Eriksen/Frank Eriksen/Ingvar Hovland)
 «Vil du ha ei hånd» (Rita Eriksen/Frank Eriksen/Leif Johansen/Ingvar Hovland)
 «Alt te si tid» (Rita Eriksen/Leif Johansen/Ingvar Hovland)
 «Dager» (Rita Eriksen/Frank Eriksen/Leif Johansen/Bjørn Kallevig)
 «Ei åben dør» (Townes Van Zandt/Bjørn Kallevig)

Medvirkende

Musikere
 Rita Eriksen - sang, shaker, tamburin, kor, produsent, låtskriver
 Frank Eriksen - gitarer, co-produsent, låtskriver
 Kjetil Steensnæs - gitarer,banjo, dobro, kor 
 Torbjørn Økland - gitarer 
 Stian Tønnesen – gitarer, mandolin
 Dag Sindre Vagle - gitarer, fløyte, orgel 
 Leif Johansen - bass, produsent, tekniker, miksing, låtskriver
 Øyvind Smidt – fele 
 Trond Augland - trommer, perkusjon

Øvrige medvirkende
 Ingvar Hovland - låtskriver
 Bjørn Kallevig - låtskriver

Eksterne lenker
 Øyeblikk

Musikkalbum fra 2014
Rita Eriksen-album
Rust (programmeringsspråk)

Rust er et generelt kompilert programmeringsspråk med flere paradigmer som blir sponset av Mozilla Research. Det er konstruert som et «praktisk språk for parallellprogrammering», med støtte for rent funksjonelle, prosedyriske og objektorienterte stilarter.

Språket vokste frem av et personlig prosjekt av Graydon Hoare, som var ansatt av Mozilla. Mozilla begynte å sponse prosjektet i 2009, og kunngjorde det i 2010. Samme år begynte arbeidet med den opprinnelige kompilatoren, som var skrevet i OCaml. Kjent som rustc var det istand til å kompilere seg selv i 2011. Kompilatoren bruker LLVM som bak-ende.

Den første pre-alpha utgave var ferdig i januar 2012. Rust 1.0, den første offisielle versjon, ble lansert den 15. mai 2015.

Referanser

Eksterne lenker 
 

Programmeringsspråk
Programvare fra 2015
Tigerair Philippines

Cebgo, Inc. er et lavprisflyselskap som betjener Filippinene. Det er etterfølgeren til selskapene SEAir, Inc. , South East Asian Airlines, Inc. 
markedsført som  Tigerair Philippines. det eies nå av  JG Summit. Morselskapet er Cebu Pacific SEAir, Inc.'''. Det opererer fra Clark internasjonale lufthavn og Ninoy Aquino internasjonale lufthavn, Manila.

Historie 

Flyselskapet ble etablert som SEAir Inc, i 1995 og startet sin virksomhet samme år. 

Den 29. september 2006 ble det annonsert en avtale om at Singapore-baserte Tigerair ville starte en kommersiell og operativ kontakt med SEAIR fra februar 2007.. Avtalen ble endelig godkjent i 2008 etter protest fra fire andre selskap på Filippinene. Imidlertid, på grunn av det ugunstige driftsmiljø ble planen ble satt på vent. Tigerair og SEAir fornyet partnerskap i 2010, og det ble offisielt lansert 16. desember 2010. Flyvninger opererte SEAir med to fly innleid fra Tiger og ble solgt og markedsført av Tiger for SEAir. Kort tid etter SEAir og Tigerair inngikk partnerskap protestete Philippine Airlines, Cebu Pacific, 
Zest Airways og Air Philippines til departementet for Transport og Kommunikasjon som krevde samarbeid mellom SEAir og Tigerair ulovlig, og at myndighetene skulle stanse fly som opererer under partnerskapet. Tigerair-SEAir Partnerskap begynte med internasjonale flyvninger fra Clark til Singapore, Hong Kong og Macau. Det ble deretter utvidet til en innenlandsk destinasjon fra Manila (NAIA) til Davao og Cebu (planlagt å starte i juli 2011). Imidlertid, Civil Aeronautics Board (CAB) suspenderte organisert salg av innenlandske billetter  under partnerskapet fra 20. mai 2011, etter å ha mottatt klager fra Philippine Airlines og Cebu Pacific. Siden forbudet fra myndighetene ble opphevet i oktober 2011, begynte innenlands flygning (mellom Manila(NAIA) til Davao og Cebu) i mai 2012.

I februar 2011 kjøpte Tiger Airways Holdings Ltd.  32,5 % aksjer SEAir Inc. De økte sine andeler til 40 % i A gust 2012.

I desember 2012 godkjente CAB  SEAir søknad om  å etablere SEAir International, et delskap med fokus på nasjonale og internasjonale feriedestinasjoner, og en uavhengig drift fra Seair Inc. under navnet  "Tigerair Filippinene": SEAir Inc ble omdøpt til "Tigerair Filippinene", 7. juni 2013.

I januar 2014 kunngjorde Cebu Pacific Air at det ville kjøpe heleTigerair Filippinene for 14,5 millioner US dollar ved å kjøpe alle aksjene.

I mai 2015 skiftet for fjerde gang Tigerair Filippinene navn til Cebgo for å reflektere forholdet mellom Tigerair Filippinene som et heleid datterselskap av sine eiere,  Cebu Pacific Air.

I oktober 2015 teturnerte Cebgo  5 Airbus A320 til Cebu Pacific og deretter drev,
det en ren Turboprop flåte av ATR-72 - 500.

Destinasjoner 

Cebgo's innenlandske destinasjoner omfatter Manila, Cebu, Busuanga, Davao, Laoag, Iloilo, Naga, Kalibo, Cagayan de Oro, Bacolod, Tacloban, Caticlan, Butuan, Tandag, Camiguin, Dipolog, Dumaguete, Legazpi, Ozamiz, Pagadian, Siargao og Surigao .

Flåten 

{

Referanser 

Flyselskaper etablert i 1995
Filippinske flyselskaper
Lysefjorden Rundt Extreme Ultra Trail

Lysefjorden Rundt Extreme Ultra Trail er et årlig ultraterrengløp som arrangeres rundt Lysefjorden i Forsand kommune i Rogaland. Løpet ble arrangert første gang i 2016.

Løpet er på ca 130 km, og har 5-6.0000 høydemeter.

Tidligere løp

Referanser

Eksterne lenker
 Offisiell hjemmeside
 Kondis.no - Resultater 2016 (arkivert)

Lysefjorden Rundt Extreme Ultra Trail
Repeterende arrangementer etablert i 2016